OpenLLM-France/wikimedia huggingface dataset:
# Izeba Pilarren Ilobak

Izeba Pilarren Ilobak euskal punk talde bat da, Anoetako Gaztetxearen babespean sortutakoa. Euskaraz kantatzen dute.
2006ko urtarrilean Izeba Pilarren Ilobak maketa grabatu zuten Gneko Disstorlekun, Oskar Benas teknikariaren gidaritzapean. 2008an eman zuten azken kontzertua

## Taldekideak

* Gorka (eztarria)
* Luixa (bateria)
* Drogax (baxua)
* Adur (gitarra)

## Diskografia

* Izeba Pilarren Ilobak (2006, maketa)

## Kanpo estekak

* GazteSarea: Izeba Pilarren Ilobei eginiko elkarrizketa
* (Gaztelaniaz) Izeba Pilarren Iloben abestien zerrenda
* Datuak: Q12259985
# Izeberg (musika taldea)

    Artikulu hau musika taldeari buruzkoa da; izotzezko mendia gaitzat duena beste hau da: «Izozmendi»
Izeberg 2013an Usurbilen sortutako musika taldea da.

## Historia

Ixar Arrutik (ahotsa, gitarra), Antton Aranburuk (gitarra), Beñat Urteagak (baxua) eta Jokin Irastorzak (bateria) osatzen dute Usurbilgo (Gipuzkoa) talde hau. Aurretik, Mendeku Itxua, Hotzikara eta Odolaren Mintzoa taldeetan aritutako musikariak dira.

## Diskografia

* Azalera (2014, autoekoiztua)
* Lurrik ez begi bistan (2016, autoekoiztua)

## Erreferentziak

* Edukiaren zati bat «Izeberg (musika taldea)» artikulutik hartua da. Artikulu hark Iker Barandiaran du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Datuak: Q31189023
# Izbicko udalerria

Izbicko Poloniako Opoleko voivoderriko landa-udalerri bat da, Strzelce barrutian kokatuta. 84,51 km²ko azalera du eta 2017ko datuen arabera 5444 biztanle zituen.

## Kanpo estekak

* Udalaren webgunea
* Datuak: Q2726664
* Multimedia: Gmina Izbicko / Q2726664
ieaOpoleko voivoderriko udalerriak :
# Izeba Mariasunen ipuinak

Izeba Mariasunen ipuinak Joseba Sarrionandiak haur eta gazteentzat euskaraz idatzitako liburua da, 1989an Elkarrek argitaratua.

## Ikus, gainera

* Joseba Sarrionandia

## Kanpo estekak

* Izeba Mariasunen ipuinak Bihotz Bakartien Klubaren webgunean.
* Datuak: Q12259984
# Iijärvi (Inari)

Idjajávri (ipar samieraz), Iijärvi (finlandieraz), Iijäuʹrr (skolt samieraz) edo Ijjävri (inariko samieraz) Finlandia eta Lappi iparraldeko Inari udalerrian dagoen aintzira da. Inari herritik 70 km iparraldera dago, Jullamojärvi eta Pautujärvi aintziren artean, eta Inari aintzira erraldoietik hurbil. Guztira, 36,88 km²-ko azalera hartzen du eta, horrenbestez, herrialdeko 99. aintzira handiena da.
Iijärvi natura basatiaren erdian dago, babestuta dagoen Kaldoaivi Eremu Basatiaren hegoaldean. Ur-laster ugari dituen Näätämö ibaia da aintziraren hustubide nagusia, eta 92 km-ko ibilbide luzearen bitartez, urek iparralderantz jotzen dute Varangerko fiordoraino. Bertan itsasoratzen da ibaia, Barents itsasoaren norvegiar ertzean.
Aintziran bizi diren arrainen artean daude, besteak beste, aintzira amurrainak, amuarrain artikoak, azken urteotan sarrarazi diren aintzira amuarrain amerikarrak, gutxi batzuk baino ez diren lutxo arruntak, bertan sortzen diren izokinak, eta arrainzuriak.

## Erreferentziak

* ↑ Iijärvi Jarviwiki webgunean 2014.03.01
* ↑ Kaldoaivin reitit Luontoon.fi. 2010.09.09
* ↑ Saariselkä Kalastus. 2010.09.09
* ↑ Näätämöjoen lohenkalastus ja retkeilypalvelut 2014.03.20

## Ikus, gainera

* Inari aintzira
* Inariko natura
* Finlandiako aintzirak

## Kanpo estekak

* Iijärvi JärviWiki: Finlandiako aintziren entziklopedia (Finlandieraz)(Suedieraz)(Ingelesez)
* Datuak: Q1525218
# Iimoriita-(Y)

Iimoriita-(Y) silikato motako minerala da.

## Ezaugarriak

Iimoriita-(Y) silikato mineralaren formula kimikoa hau da: ${\ce {Y2[SiO4][CO3]}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Iimoriite-(Y): Mineral information, data and localities.» www.mindat.org (Noiz kontsultatua: 12-05-2019).
# Ijaci

Ijaci Brasilgo udalerri bat da, Minas Gerais estatuan kokatua. 7.003 biztanle ditu 105,246 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790715
* Multimedia: Ijaci / Q1790715
# Ijebu

Ijebu (baita Jebu edo Geebu bezala ezagutua ere), kolonien aurreko Nigeriako erreinu joruba izan zen. Hamabosgarren mendearen inguruan sortu zen, eta kondairak dioenez, bere dinastia Obantak sortu zuen Ile-Ife hirian. Ijebuko artean eta erritualetan Beningo Inperioaren eragina aurkitu da. Erreinua eskualdeko garatuenetakoa izan zen, eta gobernu konplexu eta antolaketa handikoa izan zuen. Hiriburua Ijebu Ode izan zen.
Hemezortzigarren eta hemeretzigarren mendeetan erreinua sendotu egin zen, batez ere Lagos eta Ibadan arteko merkataritza-bideetan kokapen garrantzitsua zuelako. Ijebuk muga zorrotzak jarri zizkion merkataritzari, eskualdeko truke guztiak merkatari ijebuarrek egin behar zituztela ezarriz. Monopolio honek aberastasun handia ekarri zion erreinuari, baina europarrak gogaitu zituen.
Ekonomikoki sendoa izan arren, hemeretzigarren mendearen amaieran erreinuan barne-gatazkak sortu ziren. Ez zuen inoiz indar militar handirik eduki, eta mertzenarioen laguntza behar izan zuen askotan. Atzerritar hauek herrialdea desegonkortu zuten.
1892an britainiarrek Ijebu erasotu zuten, merkataritza-mugak aitzakiatzat hartuz. Hiriburua okupatu zuten hainbat urtez, eta azkenerako erreinua Hego Nigeria deitu zen koloniari batu zitzaion.

## Kanpo estekak

* Datuak: Q1658023
* ↑ Robert Smith. (1969). Kingdoms of the Yoruba. Methuen & Co, 75 or..
# Ijezketa

Ijezketa materiala ijezketa-zilindro izeneko arrabol biren artean igaroarazteari deritzo. Arrabol bien arteko banaketa materialaren hasierako lodiera baino txikiagoa denez, materiala zilindroen formaren arabera itxuragabetzen da. Behin betiko forma pauso batzuk eman ondoren lortzen da.

## Izendapena

Jatorriz, ijeztea burdinoletan olagizonek junguran egiten zen operazioari esaten zitzaion; operazio berari irutea ere esaten zitzaion, goruan hariarekin egiten den bezala.

## Baliabideak

Ijezketaren oinarrizko tresna euskarri baten gainean dauden zilindro bik osatzen dute; euskarri horrek mugitzeko energia ematen die zilindroei, itxuragabetze esfortzual eusten ditu eta zerbitzu laguntzaileak ere ematen dizkie (labaintzea, hoztea, etab.). Baina oro har, ijezketa-prozesu oso batek pauso asko ditu; hori dela eta zilindro pareak kateatu eta ijezketa-trenak sortzen dira (zenbait kilometrorako luzera izan dezakete).
Aplikazio sinple batzuetan, zilindro pare baten alde desberdinak erabiltzen dira, materiala behin eta berriro igaroarazteko.

## Aplikazioak

Lehenengo mailako prozeduratzat, oinarrizko soslairik sinpleenak osatzeko erabiltzen da (txapak, zumitzak, etab.), bihurgailutik irten eta batera. Bigarren mailako prozeduratzat,merkatuko soslai ugari lortzeko aukera ematen du (karratuak, biribilak, angeluarrak, T bikoitzeko itxura duten soslaiak, errailak, etab.); horiek,gero, metalezko eraikuntzan edo beste fabrikazio batzuen lehengaitzat erabiltzen dira.

## Erreferentziak

* ↑ «ijeztu | Eibarko euskara» www.eibarko-euskara.eus (Noiz kontsultatua: 2019-07-11).
* ↑ Larrañaga, Ramiro.. ([1981]). Síntesis histórica de la armería vasca. Caja de Ahorros Provincial de Guipúzcoa ISBN 8472316297. PMC 9412144. (Noiz kontsultatua: 2019-07-11).
# Ii klana

Ii klana (japonieraz: 井伊氏, Ii-shi) Tōtōmi probintzian jatorria zuen klan japoniarra izan zen. Imagawa familiako klan bat zen, eta ondoren Mikawa probintziako Matsudaira klanera aldatu zen. Ii Naomasa ospetsua, XVI. mendean bizi izan zen klan honetako kidea zena Tokugawa Ieyasuren jeneraletako bat izan zen eta Hikoneko feudoa jaso zuen Sekigaharako guduan izan zuen jokaeraren saritzat. Ii klana eta bigarren mailako beste adar batzuk daimyo izaten jarraitu zuten Edo aroak iraun zuen bitartean. Ii Naosuke, Edo aroaren amaiera aldeko politikari ospetsua klan honetako kidea zen.

## Kanpo estekak

* Datuak: Q2243336
* Multimedia: Ii clan / Q2243336
# Iivo Niskanen

Iivo Niskanen (Oulu, 1992ko urtarrilaren 12a) eskiatzaile finlandiarra da. Neguko Olinpiar Jokoetan bost domina eskuratu ditu iraupen-eskiko sprint proban.

## Ibilbidea

2011. urtean egin zuen debuta Munduko Kopan eta 2014ko 23 urtez azpiko Munduko txapelketa irabazi ondoren Sotxiko Olinpiar Jokoetan urrezko domina eskuratu zuen bikotekako sprint proban, Sami Jauhojärvi zuen laguna. Biek urteko Finlandiako kirolari onenen saria jaso zuten.
Hurrengo urtean irabazi zuen aurreneko Munduko Kopako proba, 15 kilometro distantziakoa hain zuzen ere. 2017ko Munduko txapelketa Finlandian jokatu zen. 15 km-koan txapelduna izan zen eta taldekako sprintean hirugarrena, Norvegiako taldearekin talka egin ondoren.
2018ko Pyeongchangeko Jokoetan 50 km klasikoko proban txapeldun olinpikoa izan zen. 2018an bigarrengoz aukeratu zuten Finlandiako urteko kirolaria, eta 2019an berriz ere bai.
2022ko Pekingo Jokoetan 15 kilometroko lasterketa irabazi zuen, talde sprint klasikoan bigarrena izan zen eta 30 kilometrotakoan hirugarren egin zuen.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2014 | Sotxi ( Errusia) | 01 ! | Taldekako sprinta |
| 2018 | Pyeongchang ( Hego Korea) | 01 ! | 50 km klasikoa |
| 2022 | Pekin ( Txina) | 01 ! | 15 km klasikoa |
| 2022 | Pekin ( Txina) | 02 ! | Talde sprint klasikoa |
| 2022 | Pekin ( Txina) | 03 ! | 30 km skiatloia |
| Munduko txapelketak ||||
| Urtea | Lekua | Domina | Proba |
| 2017 | Lahti ( Finlandia) | 01 ! | 15 km klasikoa |
| 2017 | Lahti ( Finlandia) | 03 ! | Taldekako sprinta |
| 2019 | Seefeld ( Austria) | 03 ! | 15 km klasikoa |
| Munduko txapelketak (23 urtez azpitik) ||||
| Urtea | Lekua | Domina | Proba |
| 2014 | Val di Fiemme ( Italia) | 01 ! | 15 km klasikoa |
| Neguko Olinpiar Jokoak (Gazte mailan) ||||
| Urtea | Lekua | Domina | Proba |
| 2011 | Otepää ( Estonia) | 03 ! | 4 x 5 km erreleboak |

## Erreferentziak

* ↑ (Finlandieraz) «Niskasen ja Jauhojärven koko kultahiihto | Audio Areena» areena.yle.fi (Noiz kontsultatua: 2022-02-12).
* ↑ (Finlandieraz) «Iivo Niskanen hiihti 50 kilometrin olympiakultaa! Mykistävä isku ratkaisi voiton» Yle Urheilu 2018-02-24 (Noiz kontsultatua: 2022-02-12).
* ↑ (Ingelesez) «Olympic cross-country ski medallist scoops Sports Personality of the Year» News 2019-01-18 (Noiz kontsultatua: 2022-02-12).
* ↑ (Finlandieraz) «Iivo Niskasen upea ele herättää ihastusta maailmalla – katso, miten olympiavoittaja otti viimeiseksi tulleen kolumbialaisen vastaan maalissa» Yle Urheilu 2022-02-11 (Noiz kontsultatua: 2022-02-12).

## Kanpo estekak

* Datuak: Q7786343
* Multimedia: Iivo Niskanen / Q7786343
# Ijentea kalea

Ijentea kalea :
| Donostia, Parte Zaharra ||
| Frankismoak fusilatutakoei eskainitako oroigarria. ||
| Herrialdea Lurraldea | Euskal Herria Gipuzkoa |
| Ijentea kalea Ijentea kalea Ijentea kalea ||
| Koordenatuak: | 43°19′18.8″N 1°59′09.3″W﻿ / ﻿43.321889°N 1.985917°W﻿ / 43.321889; -1.985917 |
Ijentea kalea Donostiako Parte Zaharreko kale historikoa da. Mari kalean hasten da eta Bulebarreraino doa. Bertan dago Donostiako Udaletxearen ohiko sarrera.

## Historia

Ijentea kalearen izena oso goiz agertzen bai izendegietan, aldaera ugarirekin: Engente (1560ko urrian), Enjinte (1579), Injentearen dorrea (1597)... Serapio Muxikaren arabera izen horren esanahia hiztegi militarrean bilatu behar da. Erdi aroan gerra-makinak erabili izan ziren eta hauei gaztelaniaz "ingenios" edo "engeños" esaten zitzaien, frantsesez "engins". "Enceinte", bestetik, harresiaren inguruari esaten zitzaion. Datu horien arabera, Muxikak "la torre del ingente" edo "injentearen dorrea" kalearen izenarekin lotzen du. Dorre hau egungo Goikoa jauregiaren inguruan zegoen eta, ziur aski, bertan defentsarako "ingenio" bat kokatuko zen. 1813 baino lehen, nahiz eta porturako komunikabide izan, oso kale zaila eta meharra zen. 1863an, garrantzi militarra galduta, hiriaren inguruko harresiak eraitsi zituztenean, kalea zabaldu eta egokitu egin zen.
Udalak 1897ko apirilaren 13an Ijentea kalea izena ofizializatu zuen.

## Erreferentziak

* ↑ www.euskomedia.org/aunamendi/73049

## Kanpo estekak

* (Gaztelaniaz): Kalearen historia Auñamendi Entziklopedian.
* (Gaztelaniaz): Ijentea kalearen argazki historikoak.
* Datuak: Q125555825
* Multimedia: Ijentea / Q125555825
# Ikterizia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Ikterizia, min horia edo larumina bilirrubina maila igotzerakoan gorputzeko larruazalak, mukosek eta esklerotikak hartzen duten kolore laru edo horixka da. Nabaria da bilirrubinaren kontzentrazioa 2,5 mg/dl-ko baino handiago denean.
Ikterizian larruazal eta mukosen kore horixkaz gain, beste sintoma batzuk ere badaude. Sintoma hauek desberdinak izango dira odolean bilirrubina konjokatu edo ez-konjokatuaren maila igo den kontuan hartuz.
Bilirrubina ez-konjokatuaren maila igotzean, hau liposugarria denez eta beraz, giltzurrunak iraizi ezin duenez, ez da koluria agertuko, hau da, gernuaren kolorazio iluna. Odolean bilirrubina konjokatuaren maila igo bada, giltzurrunetik iraiziko da hau hidrosolugarria delako eta koluria agertuko da. Bilirrubinaren bi frakzioen maila igotzean, hiperbilirrubinemia mixtoa bezala ezagutzen da.
Bilirrubina ez-konjokatua ikterizia hemolitiko edo prehepatikoarekin erlazionatuta dago eta bertan ez dago ez koluria eta ezta akoliarik ere. Bilirrubina konjokatua aldiz, ikterizia hepatiko eta posthepatiko edo buxatzailearekin erlazionatzen da.

## Ikterizia motak

Ikteriziaren jatorrian hiru faktore egon daitezke:
* Ikterizia hemolitiko edo prehepatikoa. Bilirrubinaren gehiegizko ekoizpena (eritrozitoen suntsipen handia dagoenean, anemia hemolitikoan, esaterako). Bilirrubina ez-konjokatua kantitate handitan heltzen da gibelera eta hau ez da konjokatu eta iraizteko gai izango. Ondorioz, bilirrubina ez-konjokatuaren mailak gora egingo du odolean.
* Ikterizia hepatikoa. Bilirrubina konjokatuaren pilaketa, gibeleko gaitzak direla eta (hepatitisa edo zirrosia, adibidez; gibelak bilirrubinaren eraldaketan parte hartzen du, eta kaltetuta dagoenean ez du bere funtzioa betetzen).
* Ikterizia posthepatiko edo buxatzailea. Kasu ohikoena da. Bilirrubina konjokatuaren iraizketaren akatsak: behazun-bideetan eragozpen mekanikoak daudenean (inguru horretan tumoreak edo harriak agertzen direnean). Bilirrubina ez da gibeleko behazunekin iraizten, eta odolera pasatzen da.
Ikterizia, berez, ez da patologia bat, gaitz baten sintoma edo adierazle bat baizik.

## Kanpo estekak

* Datuak: Q133244
* Multimedia: Jaundice / Q133244
# Ikranita

Ikranita silikato motako minerala da eta eudialyte taldearen kidea da.

## Ezaugarriak

Ikranita silikato mineralaren formula kimikoa hau da: ${\ce {(Na,H3O)15(Ca,Mn2+)6Fe^{3+}2Zr3[(H0-3Si3O9)2(Si9O27)2SiO]Cl * 2-3H2O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Ikranite: Mineral information, data and localities.» www.mindat.org (Noiz kontsultatua: 12-05-2019).
# Iktiologia

Iktiologia arrainak aztertzen dituen zoologiaren adarra da. Iktiologiaren eremu nagusiak taxonomia (arrainen sailkapenak), morfologia, anatomia, etologia, ekologia eta fisiologia dira. XIX. mendea arte taxonomiaren alorrean egin ziren lanik handienak, arrain-espezie berriak sailkatzen eta sailkatuak zeudenen arteko erlazioak zehazten, alegia. XX. mendean ozeanografia-azterketen gorakadaren ondorioz eta urpean azterketak egin ahal izateko teknologiaren aurrerapenari esker, arrainen bizitzaz eta jokaeraz azterketak egiteko bide berria ireki zen. Era berean, laborategietan, unibertsitateetan eta abarretan ikerketa ugari egin dira arrainen anatomiaz. 25.000 arrain-espezie inguru deskribatuta daude, eta urtero-urtera dozenaka espezie berri sailkatzen dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q60242
* Multimedia: Ichthyology / Q60242
# Iktinos

Iktinos (grezieraz Ἰκτῖνος, Iktinos) K.a. V. mende erdialdeko arkitekto greziarra zen, Kalikrates arkitektoarekin batera Partenoia (K.a. 447 – K.a. 432) eraiki zuten Atenasen.
Gauza gutxi dakigu Iktinosen bizitzari buruz, datu gehienak Plutarkoren idazlanetan oinarritzen baitira.

## Lan garrantzitsuak

* Partenoia, Atenas
* Hefestion edo Hefestoren Tenplua, Atenas. Ongien mantendu den eraikina eliza kristaua izan baitzen. Tenplu doriarra da.
* Apoloren Tenplua, Bassae. Bertan dago lehen koloma korintiarra.
* Telesterion, Eleusis. Eleusiar Misterioetan erabiltzen zen areto erraldoia.

## Ikus, gainera

* Greziar arkitektura
* Datuak: Q311502
* Multimedia: Ictinus (architect) / Q311502
# Itá (Paraguai)

Itá Paraguaiko udalerri bat da, Erdialdeko departamenduan kokatua. 190 km²ko azalera du eta 2017ko estimazioen arabera 77209 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1093448
* Multimedia: Itá, Paraguay / Q1093448
# Itápolis

Itápolis Brasilgo udalerri bat da, São Pauloko estatuan kokatua. 39.493 biztanle ditu 996,747 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q745307
* Multimedia: Itápolis / Q745307
# Itäkoski

Itäkoski Finlandiako Keminmaa udalerrian dagoen herrixka bat da. Torma herrixkaren iparraldean dago, Kemijoki ibaiaren ekialdeko ertzean.

## Ikus, gainera

| Keminmaa | Kemijoki ibaia | Torma herrixka |

## Kanpo estekak

* Datuak: Q4413416
# Itzá hizkuntza

Itzá hizkuntza(Itza' ) Maia hizkuntza bat da. Beste hizkuntza hurbilak Yucatángo maia, Lacandón hizkuntza eta Mopán hizkuntza, guztiak Yucateko maia hizkuntza familiakoak. Garai batean Itzá populazio guztiak erabiltzen zuen hizkuntza hau, bai Peténen baita Belizen ere. Gaur egun, aldiz, desagertzeko zorian dago, hamar hiztun inguru gelditzen baitira, guztiak Petén Itzá lakuaren iparraldean. Guatemalako Academia de Lenguas Mayas delakoan hizkuntza hau aurrera atera nahian dabil eskoletan lan zuzena eginez.

## Erreferentziak

* 1 2 1986an 12 hiztun gelditzen ziren. Gordon, Raymond G., Jr. (ed.). Ethnologue, (2005).

## Kanpo estekak

* (Ingelesez) Erik Bootek prestatutako Itzá hiztegi laburra (1995)
* Datuak: Q35537
# Itzurun

Itzurun Gipuzkoako hondartza da, Zumaiako udalerrian kokatzen dena. Munduko leku bakarra da bi urrezko iltze dituena (erreferente estratigrafikoak). Gainera, telebistan eta zineman ezaguna egin da bertan filmatu direlako Ocho apellidos vascos eta Game of Thrones.

## Ezaugarriak

270 metroko luzera du eta batez beste 75 metroko zabalera dauka. Argazkian ikus daitekeenez marea biziak daudenean, hondartzaren azalera asko murrizten da.

### Estratotipoak

Hondartzaren amildegietan, Zientzia Geologikoen Nazioarteko Batasunak bi sekzio eta puntu estratotipiko global (GSSP) ezarri ditu: Selandiarra (~61,6 milioi urte) eta Thanetiarra (59,2 milioi urte), Paleozenoko bigarren eta hirugarren estaiak hurrenez hurren. Munduko erreferente dira unitate kronoestratigrafiko hauetan eskala geologikoan.

## Iruditegia

* Itzurun.

## Kanpo estekak

* Itzurungo hondartzari buruzko informazioa Eusko Jaurlaritzaren webgunean.
* Datuak: Q28120470
* Multimedia: Itzurun beach / Q28120470
* ↑ Ogg, G. (coord.) Base of the Selandian Stage of the Paleogene System in the Zumaia section, Spain. Geologic TimeScale Foundation. Consultado el 20 de febrero de 2013
* 1 2 Schmitz, B.; Pujalte, V.; Molina, E.; Monechi, S.; Orue-Etxebarria, X.; Speijer, R. P.; Alegret, L.; Apellaniz, E.; Arenillas, I.; Aubry, M.-P.; Baceta, J. I.; Berggren, W. A.; Bernaola, G.; Caballero, F. Clemmensen, Dinarès-Turell, A. J.; Dupuis, C.; Heilmann-Clausen, C.; Hilario Orús, A.; Knox, R.; Martín-Rubio, M.; Ortiz, S.; Payros, A.; Petrizzo, M. R.; Salis, K. von; Sprong, J.; Steurbaut, E. y Thomsen, E. (2011) The Global Stratotype Sections and Points for the bases of the Selandian (Middle Paleocene) and Thanetian (Upper Paleocene) stages at Zumaia, Spain. Episodes, 34(4): 220-243
* ↑ Ogg, G. (coord.) Base of the Thanetian Stage of the Paleogene System in the Zumaia section, Spain. Geologic TimeScale Foundation. Consultado el 20 de febrero de 2013
# Itá (Santa Catarina)

Itá Brasilgo udalerri bat da, Santa Catarina estatuan kokatua. 7.067 biztanle ditu 165,869 km²ko eremuan.

## Ikus, gainera

* Santa Catarina

## Kanpo estekak

* Datuak: Q1774437
* Multimedia: Itá (Santa Catarina) / Q1774437
# Itzy

Itzy (koreeraz: 있지; ITZY letrekin estilizatua) Hego Koreako neskez osatutako musika boskotea da. JYP Entertainment agentziaren eskutik sortua, ondorengo taldekideek osatzen dute: Yeji, Lia, Ryujin, Chaeryeong eta Yuna. Taldeak 2019ko otsailaren 12an hasi zuen ibilbidea It'z Diferent izeneko single-diskoa argitaratzearekin batera

## Taldekideak

* Yeji (koreeraz: 예지) ― taldeburua, dantzaria, abeslaria, rapeatzailea
* Lia (koreeraz: 리아) ― abeslaria, rapeatzailea
* Ryujin (koreeraz: 류진) ― rapeatzailea, dantzaria, abeslaria
* Chaeryeong (koreeraz: 채령) ― dantzaria, abeslaria, rapeatzailea
* Yuna (koreeraz: 유나) ― dantzaria, rapeatzailea, abeslaria

## Diskografia
### EPak

* It'z Icy (2019)
* It'z Me (2020)
* Not Shy (2020)
* Guess Who (2021)

## Kanpo estekak

* Datuak: Q60732823
* Multimedia: Itzy / Q60732823
# Iténez probintzia

Iténez probintzia (gaztelaniaz: Provincia de Iténez) Boliviako Beni departamenduko probintzia bat da. 36576 km²ko azalera du eta 2001eko erroldaren arabera 18878 biztanle zituen.

## Kanpo estekak

* Datuak: Q823
* Multimedia: Iténez Province / Q823
Txantiloi:Beni departamenduko probintzia aurkibidea
# Izumi Miyata

Izumi Miyata (japonieraz: 宮田 和純, Miyata Izumi, 2001eko apirilaren 28a -) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo loturak

* (Japonieraz) J.League Data Site
* Datuak: Q64744041